Blažkov potok (prítok Hostianskeho potoka)

Blažkov potok je vodný tok v pohorí Tribeč na území okresu Zlaté Moravce. Je pravostranný prítok Hostianskeho potoka v povodí Žitavy, má dĺžku približne 3 km a je tokom VI. rádu. 

 Priebeh toku 
Potok pramení v severovýchodnej časti pohoria Tribeč, v geomorfologickom podcelku Rázdiel a jeho časti Skýcovská vrchovina, na východných výbežkoch Mníchovej (), v nadmorskej výške približne  Pramení v lesnom poraste v závere Nestašovej doliny a spočiatku tečie juhovýchodným smerom. V lokalite Blažkov rožtek priberá menší ľavostranný prítok a pokračuje južným smerom. Onedlho prijíma pravostranný potok, stáča sa na juhovýchod a priberá ďalší, ľavostranný potok. V strednej časti tečie úpätím Papajvŕšku (), kde priberá svoj najvýznamnejší, pravostranný prítok. Popod Kalinovú pokračuje zalesneným údolím juhovýchodným smerom, priberajúc už len menšie prítoky. Opúšťa Nestašovu a vteká do Hlbokej doliny, kde sa v nadmorskej výške približne  vlieva pravostranne do Hostianskeho potoka v povodí Žitavy. Potok patrí do širšieho povodia rieky Váh.

Blažkov potok pramení a preteká územím obce Skýcov, pričom od strednej časti tvorí hranicu s katastrom obce Hostie, v okrese Zlaté Moravce v Nitrianskom kraji. V oblasti ústia sa dotýka hranice Malej Lehoty, patriacej do okresu Žarnovica v Banskobystrickom kraji.

 Referencie 

 Pozri aj 
 Zoznam vodných tokov v povodí Žitavy
 Tribeč, Rázdiel, Skýcovská vrchovina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Tribeči
Kategória:Povodie Žitavy
Kategória:Vodné toky v okrese Zlaté Moravce
Kategória:Skýcov
Kategória:Hostie